Ev. č. Zmluvy Kupujúceho: [●]

Ev. č. Zmluvy Predávajúceho: [●]

**KÚPNA ZMLUVA**

uzavretá podľa ust. § 409 a nasl. zákona č. 513/1991 Zb. Obchodný zákonník

v znení neskorších predpisov a podľa prísl. ust. zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o VO“)

(ďalej len „Zmluva“)

medzi:

|  |  |
| --- | --- |
| **1. Kupujúci** | **SPP – distribúcia, a.s.** |
| Sídlo | Mlynské nivy 44/b, 825 11 Bratislava |
| Zapísaná v | Obchodnom registri Mestského súdu Bratislava III, Oddiel: Sa, Vložka č.: 3481/B |
| IČO | 35 910 739 |
| IČ DPH | SK2021931109 |
| DIČ | 2021931109 |
| Bankové spojenie I. | Tatra banka, a.s. |
| Číslo účtu | 2627712668/1100 |
| SWIFT (BIC) | TATRSKBX |
| IBAN | SK64 1100 0000 0026 2771 2668 |
| Bankové spojenie II. | Všeobecná úverová banka, a.s. |
| Číslo účtu | 1119353/0200 |
| SWIFT (BIC) | SUBASKBX |
| IBAN | SK74 0200 0000 0000 0111 9353 |
| Zastúpená |  |
| (ďalej len „Kupujúci“) |  |

|  |  |
| --- | --- |
| **2. Predávajúci** | [●] |
| Sídlo | [●] |
| Zapísaná v | Obchodnom registri [●] súdu [●], Oddiel: [●], Vložka č.: [●] |
| IČO | [●] |
| IČ DPH | [●] |
| DIČ | [●] |
| Bankové spojenie | [●] |
| Číslo účtu | [●] |
| SWIFT (BIC) | [●] |
| IBAN | [●] |
| Zastúpená | [●] |
| (ďalej len „Predávajúci“) |  |

(Kupujúci a Predávajúci ďalej spolu tiež „zmluvné strany” alebo osobitne „zmluvná strana”)

Úvodné ustanovenia

* 1. Účelom, za ktorým Kupujúci s Predávajúcim uzatvára túto Zmluvu, je záujem Kupujúceho na dodaní štyroch nákladných motorových vozidiel do 7,5 t s pohonom 4x2 vo vyhotovení (so skriňovou nadstavbou, nábytkom, vybavením, funkčnosťami a príslušenstvom) podľa Prílohy č. 2 Zmluvy, ktoré majú byť funkčným a bezpečným prostriedkom na plnenie pracovných povinností zamestnancov Kupujúceho.
  2. Táto Zmluva sa uzatvára ako výsledok procesu verejného obstarávania, postupom rokovacieho konania so zverejnením, vyhláseného Kupujúcim pod názvom „Nákladné vozidlá nad 3,5 t“ a zverejneného vo Vestníku verejného obstarávania č. [●] zo dňa [●], značka [●] – [●] (ďalej aj „Verejné obstarávanie na predmet zákazky: Nákladné vozidlá nad 3,5 t“).
  3. Zmluvné strany vyhlasujú, že údaje uvedené v Zmluve sú v súlade so skutočným stavom ku dňu uzavretia Zmluvy.
  4. Predávajúci vyhlasuje, že:
     1. je oprávnený dodávať Tovar, na dodanie ktorého sa zaviazal v tejto Zmluve;
     2. je oprávnený na výkon činností, ktoré súvisia s plnením podľa tejto Zmluvy, resp. že výkon činností, na ktoré Predávajúci nie je oprávnený, zabezpečí prostredníctvom osôb, ktoré oprávnenie na výkon predmetných činností majú;
     3. má dostatočné personálne a technické kapacity potrebné na riadne a včasné plnenie záväzkov vyplývajúcich z tejto Zmluvy;
     4. spĺňa všetky požiadavky kladené platnými Právnymi predpismi na výkon činností, ktoré súvisia s plnením podľa tejto Zmluvy;
     5. číslo bankového účtu Predávajúceho je oznámené v zmysle § 6 zákona č. 222/2004 Z.z. o dani z pridanej hodnoty v znení neskorších predpisov (ďalej len „zákon o DPH“).
  5. Predávajúci je povinný Kupujúcemu kedykoľvek počas trvania Zmluvy preukázať, že spĺňa požiadavky a vyhlásenia v zmysle tejto Zmluvy. Predávajúci je taktiež počas trvania Zmluvy povinný udržiavať v platnosti všetky dokumenty, licencie, certifikáty, doklady a pod. a spĺňať požiadavky a vyhlásenia, ktorých platnosť a spĺňanie preukazoval v rámci postupu, ktorý predchádzal uzatvoreniu tejto Zmluvy.

**Predmet Zmluvy**

* 1. Predmetom tejto Zmluvy je záväzok Predávajúceho
     1. dodať Kupujúcemu 4 (štyri) kusy hnuteľných vecí – **4 nákladné vozidlá do 7,5 t s pohodnom 4x2 v dvoch nasledovných verziách** vyhotovenia:
        1. **Verzia A: 2 kusy** so skriňovou nadstavbou vrátane regálov, nábytku a vybavenia, ťažného zariadenia, montážnej sady na mýtnu jednotku a**s hydraulickým čelom (HČ)** s príslušenstvom;
        2. **Verzia B: 2 kusy** so skriňovou nadstavbou vrátane regálov, nábytku a vybavenia, ťažného zariadenia, montážnej sady na mýtnu jednotku s príslušenstvom (bez hydraulického čela);

bližšie špecifikované v Prílohe č. 2 Zmluvy (ďalej len „Tovar“ alebo „Vozidlo“) v množstve, akosti, vyhotovení, v termíne a za cenu podľa Zmluvy vrátane jej príloh a previesť na Kupujúceho vlastnícke právo k Tovaru, pre vylúčenie pochybností sa uvádza, že dodanie mýtnej jednotky nie je predmetom tejto Zmluvy;

* + 1. poskytnúť Kupujúcemu vo vzťahu k Tovaru nasledujúce služby **(servisné prehliadky podľa servisného harmonogramu každého Vozidla uvedeného v rámci Prílohy č. 2)** po dobu 60 mesiacov odo dňa prevzatia Tovaru Kupujúcim, a to:
       1. **pravidelné garančné servisné prehliadky** v autorizovaných servisných strediskách dostupných do max. 100 km od miesta dodania Tovaru alebo od miesta umiestnenia Vozidla, ktorým môže byť Bratislava, Košice, Komárno, Lučenec, Michalovce, Nitra, Nové Mesto nad Váhom, Poprad, Prievidza, Zvolen alebo Žilina (ďalej ako „Servisné strediská“) vykonávané podľa Prílohy č. 2 Zmluvy a podľa návodu výrobcu Vozidla, podľa príslušných technických noriem a Právnych predpisov spočívajúce najmä v servisnej prehliadke a funkčnej skúške Vozidla, za účelom udržania funkčnosti Vozidla a predchádzania poruchám zahŕňajúce najmä servisné úkony a dodatočné práce, vrátane potrebných náhradných dielov a materiálu - motorového oleja, olejového, peľového, palivového a vzduchového filtra, brzdovej kvapaliny, zapaľovacích sviečok vrátane písomnej správy, z ktorej vyplýva aj použitý materiál a náhradné diely, zistenia a odporúčania, ktoré by mohli byť pre Kupujúceho podstatné z hľadiska zabezpečenia riadnej a bezpečenej prevádzky Vozidla a zabezpečenie bezplatného odstránenia zistených nedostatkov (oprava, výmena) počas Záruky;
       2. **pravidelné legislatívne servisné prehliadky** vykonávané podľa Prílohy č. 2 Zmluvy a podľa príslušných technických noriem a Právnych predpisov, najmä overenie tachografu, revízie zdvíhacích zariadení a hasiaceho prístroja vrátane písomnej správy o vykonanej prehliadke obsahujúcej, najmä zistené nedostatky a záverečné odporúčania, dátum nasledujúcej prehliadky. Predávajúci je povinný zabezpečiť bezplatného odstránenia zistených nedostatkov (oprava, výmena) počas Záruky;

a záväzok Kupujúceho Tovar prevziať a zaplatiť za Tovar Kúpnu cenu.

* 1. Predávajúci vyhlasuje, že v čase dodania Tovaru je vlastníkom Tovaru, je s ním oprávnený nakladať, a že Tovar nie je zaťažený právami tretích osôb.
  2. Zmluvné strany sa dohodli, že Tovar musí okrem vlastností výslovne dohodnutých v Zmluve spĺňať požiadavky v zmysle platných Právnych predpisov, technických noriem, ktoré sa vzťahujú na Tovar, resp. akékoľvek plnenie Predávajúceho.
  3. Súčasťou plnenia je aj vykonanie všetkých potrebných skúšok a/alebo technickej kontroly Tovaru v zmysle platných právnych predpisov, technických noriem, obchodných zvyklostí a požiadaviek Zmluvy, ktoré musia byť vykonané pred odovzdaním Tovaru, pričom výsledok skúšok (napr. osvedčenie o preukázaní zhody technických vlastností výrobku, technická dokumentácia, karty bezpečnostných údajov, a pod.), je Predávajúci povinný predložiť Kupujúcemu najneskôr pri odovzdaní Tovaru. Vykonávanie potrebných skúšok a/alebo technickej kontroly, na ktorých je Kupujúci oprávnený sa zúčastniť, Predávajúci oznámi Kupujúcemu najneskôr 7 (sedem) dní vopred.
  4. Predávajúci je povinný s Tovarom odovzdať doklady, ktoré sa na Tovar vzťahujú, a ktoré sú potrebné na jeho prevzatie a užívanie v zmysle platných Právnych predpisov, technických noriem, obchodných zvyklostí a požiadaviek Zmluvy (najmä návod na obsluhu a údržbu v slovenskom jazyku prípadne českom jazyku a riadne vyplnený záručný list, platné atesty a certifikáty, materiálové certifikáty, osvedčenie o vykonaných skúškach alebo iné obdobné doklady pre použitie v Slovenskej republike a pod.). Predávajúci je povinný s Tovarom odovzdať také doklady, na základe ktorých bude Vozidlo spôsobilé registrácie na príslušnom OR PZ v Bratislave zrealizovanej do 30 dní odo dňa prevzatia Vozidla (t.j. Vozidlo musí spĺňať bezpečnostné prvky a iné požiadavky Právnych predpisov platných ku dňu registrácie Vozidla, pričom registráciu je Kupujúci povinný zrealizovať do 30 dní odo dňa prevzatia Vozidla). Zmluvné strany sa dohodli, že Predávajúci je povinný zabezpečiť registráciu Vozidla na príslušnom OR PZ v Bratislave na základe osobitnej požiadavky (objednávky) Kupujúceho tak, aby registrácia bola zrealizovaná do 3 pracovných dní odo dňa akceptácie objednávky Predávajúcim s tým, že Kupujúci zašle Predávajúcemu žiadosť o kalkuláciu ceny registrácie (vrátane správnych poplatkov), Predávajúci zašle Kupujúcemu bezodkladne kalkuláciu ceny registrácie vrátane jej presnej špecifikácie, pri akceptovaní ceny registrácie Kupujúcim, Kupujúci zašle Predávajúcemu objednávku, ktorú je Predávajúci povinný akceptovať bez zbytočného odkladu, najneskôr však do 2 pracovných dní odo dňa doručenia objednávky zo strany Kupujúceho, a to vyjadrením svojho súhlasu s objednávkou elektronickou poštou na e-mailovú adresu Kupujúceho, z ktorej bola objednávka doručená.
  5. Predávajúci je povinný zaškoliť Kupujúcim určené osoby na obsluhu Vozidla, čo Predávajúci uskutoční pri dodaní Tovaru, ak sa zmluvné strany nedohodnú inak.
  6. Akékoľvek zmeny v materiálovom, konštrukčnom, funkčnom, farebnom a/alebo kvalitatívnom vyhotovení Tovaru sú možné iba na základe písomnej dohody potvrdenej Oprávnenými osobami vo veciach technických zmluvných strán, pričom musia zodpovedať požiadavkám platných a účinných Právnych predpisov.

**Dodanie Tovaru**

* 1. Predávajúci je povinný dodať Tovar bez zbytočného odkladu po uzavretí Zmluvy, najneskôr však do 24 (dvadsaťštyri) mesiacov od uzavretia Zmluvy, pričom Predávajúci je povinný dodať Tovar v mieste, v množstve, akosti a vyhotovení dohodnutom v Zmluve, a za podmienok stanovených Zmluvou.
  2. Miestom dodania Tovaru je regionálny sklad Kupujúceho v mestách Košice (1x Verzia A a 1x Verzia B) a Nitra (1x Verzia A a 1x Verzia B) alebo v iných mestách, ktorými môžu byť Bratislava, Komárno, Lučenec, Michalovce, Nové Mesto nad Váhom, Poprad, Prievidza, Zvolen alebo Žilina, podľa uváženia Kupujúceho s tým, že iné mesto (miesto dodania) oznámi Kupujúci Predávajúcemu pred dodaním Tovaru.
  3. Kupujúci je povinný prevziať Tovar pred dohodnutým termínom plnenia. Kupujúci umožní Predávajúcemu vstup na miesto dodania Tovaru za účelom dodania Tovaru a za účelom odstránenia vád, ak je to potrebné, v pracovnom čase, na základe predchádzajúcej žiadosti Predávajúceho, ak sa zmluvné strany nedohodnú inak. Predávajúci je povinný oznámiť Kupujúcemu požiadavku na vstup najneskôr 7 dní vopred, pričom je povinný definovať predpokladaný čas nevyhnutný na vykonanie činností súvisiacich s plnením Zmluvy.
  4. Odovzdanie a prevzatie Tovaru potvrdí Kupujúci na Preberacom protokole, na dodacom liste, alebo na príslušných prepravných dokladoch, ktorý podpíšu obe zmluvné strany, a ktorý bude obsahovať stručný popis Tovaru, čitateľné mená a podpisy podpisujúcich osôb a dátum prevzatia Tovaru. V prípade, že má Tovar pri preberaní zjavné vady, alebo doklady, ktoré majú byť s Tovarom dodané nie sú kompletné, alebo Tovar je dodaný v menšom množstve, resp. nekompletný, nemá požadované funkcionality, je Kupujúci oprávnený odmietnuť prevzatie Tovaru. O odmietnutí prevzatia Tovaru s popisom vád, ktoré boli dôvodom na odmietnutie prevzatia Tovaru sa spíše písomný záznam. V prípade, že Kupujúci prevezme Tovar s vadami, budú vady popísané v Preberacom protokole, dodacom liste, alebo v príslušných prepravných dokladoch s určením termínu na odstránenie vád.

**Kúpna cena a platobné podmienky**

* 1. Zmluvné strany sa dohodli, že Kúpna cena dohodnutá v súlade s platnými právnymi predpismi je bez DPH vo výške [●] EUR (slovom [●]) a bližšie špecifikovaná ako jednotková cena za dodanie Vozidla a jednotková cena za servisné prehliadky v Prílohe č. 3 Zmluvy (ďalej len „Špecifikácia Kúpnej ceny“).
  2. Ku Kúpnej cene vypočítanej podľa Špecifikácie Kúpnej ceny Predávajúci uplatní daň z pridanej hodnoty (DPH) v zmysle platných právnych predpisov.
  3. Pre vylúčenie pochybností sa uvádza, že odplata za výkon všetkých činností podľa tejto Zmluvy je súčasťou Kúpnej ceny. V Kúpnej cene sú zahrnuté všetky náklady Predávajúceho spojené s poskytnutím plnenia podľa tejto Zmluvy ako náklady na obstaranie, materiál, výrobu, pracovnú silu, technické vybavenie, prepravné, dane, clá a iné poplatky súvisiace s poskytovaním plnení podľa tejto Zmluvy, poplatky súvisiace s certifikáciou, správne a obdobné poplatky vyberané akýmkoľvek orgánom štátnej správy, náklady na zaškolenie Kupujúcim určených osôb, náklady na odstraňovanie záručných vád Tovaru vrátane nákladov na náhradné diely na opravu Tovaru.
  4. Kúpna cena je splatná v lehote splatnosti riadne vystavenej a doručenej faktúry, ktorú je Predávajúci oprávnený vystaviť po podpise Preberacieho protokolu, dodacieho listu alebo príslušných prepravných dokladov Kupujúcim za jednotlivé plnenia podľa Zmluvy, ktorá musí spĺňať obsahové náležitosti v zmysle platných právnych predpisov a tejto Zmluvy, a ktorej neoddeliteľnou súčasťou bude kópia Preberacieho protokolu alebo dodacieho listu.
  5. Lehota splatnosti faktúr vystavených Predávajúcim je 60 (šesťdesiat) dní od ich doručenia Kupujúcemu, a úhrada bude vykonaná bezhotovostným bankovým prevodom v mene, ktorá je dohodnutá pre Kúpnu cenu na účet Predávajúceho uvedený na faktúre. Predávajúci je povinný zabezpečiť, aby bankový účet uvedený na faktúre bol oznámený Finančnému riaditeľstvu SR v zmysle § 6 zákona o DPH. V prípade, že bankový účet uvedený na faktúre nebude oznámený spôsobom podľa predchádzajúcej vety a Kupujúci uhradí faktúru na tento účet, Predávajúci sa zaväzuje nahradiť Kupujúcemu akúkoľvek škodu, ktorá Kupujúcemu vznikne, najmä v súvislosti s ručením za nezaplatenú daň z pridanej hodnoty uplatneným správcom dane voči Kupujúcemu. Ak sa Kupujúci dozvie, že Predávajúci neoznámil číslo bankového účtu, na ktorý má byť vykonaná úhrada faktúry, Finančnému riaditeľstvu SR, je oprávnený faktúru neuhradiť, pričom Predávajúci nie je v tomto prípade oprávnený uplatniť si u Kupujúceho sankciu za neskorú úhradu. Úhrada bude vykonaná po tom, čo Predávajúci preukáže splnenie oznamovacej povinnosti v zmysle § 6 zákona o DPH. Kupujúci nebude uplatňovať osobitný spôsob úhrady dane v zmysle § 69c zákona o DPH.
  6. Za deň splnenia peňažného záväzku Kupujúceho sa považuje deň odpísania dlžnej sumy z účtu Kupujúceho v prospech účtu Predávajúceho. Zmluvné strany sa dohodli, že pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, je posledným dňom lehoty splnenia peňažného záväzku najbližší nasledujúci pracovný deň a druhá zmluvná strany bude tento deň akceptovať ako deň včasného splnenia peňažného záväzku.
  7. Ku každej faktúre musí byť priložená kópia Preberacieho protokolu, dodacieho listu alebo príslušných prepravných dokladov potvrdzujúca prevzatie Tovaru Kupujúcim a v prípade dovozu Tovaru z tretích krajín (t.j. z krajín, ktoré nie sú členskými štátmi Európskej únie) aj colné vyhlásenie na prepustenie Tovaru.
  8. Okrem náležitostí v zmysle platných právnych predpisov musí faktúra obsahovať náležitosti v zmysle Prílohy č. 1 Zmluvy.
  9. Zmluvné strany sa dohodli, že Predávajúci je oprávnený Kúpnu cenu jednostranne zvýšiť o priemernú ročnú mieru inflácie meranú indexom spotrebiteľských cien, zverejnenú Štatistickým úradom SR (ďalej aj ako „Miera inflácie“), za podmienok upravených nižšie (ďalej aj ako „Právo na zvýšenie Kúpnej ceny“).
  10. Právo na zvýšenie Kúpnej ceny v časti jednotkovej ceny za dodanie Vozidla o Mieru inflácie za kalendárny rok predchádzajúci kalendárnemu roku, v ktorom Predávajúci Vozidlo dodal, je Predávajúci oprávnený uplatniť len v prípade, ak Vozidlo dodal až po 12 – tich mesiacoch od uzavretia Zmluvy.
  11. Právo na zvýšenie Kúpnej ceny v časti jednotkovej ceny za servisné prehliadky o Mieru inflácie za kalendárny rok predchádzajúci kalendárnemu roku, v ktorom Predávajúci zrealizoval servisnú prehliadku, je Predávajúci oprávnený uplatniť prvýkrát v kalendárnom roku, v ktorom sa realizuje prvá servisná prehliadka.
  12. Pre vylúčenie pochybností sa uvádza, že v prípade zápornej Miery inflácie (deflácia) Právo na zvýšenie Kúpnej ceny nevzniká a zároveň sa Kúpna cena ani neznižuje.
  13. V prípade, že Predávajúci Právo na zvýšenie Kúpnej ceny v konkrétnom kalendárnom roku za podmienok dohodnutých v tejto Zmluve neuplatní, stráca nárok uplatňovať Právo na zvýšenie Kúpnej ceny za toto obdobie.
  14. Právo na zvýšenie Kúpnej ceny musí Predávajúci u Kupujúceho uplatniť tak, že Oprávnenej osobe vo veciach zmluvných Kupujúceho doručí (aj elektronicky) uplatnenie si Práva na zvýšenie Kúpnej ceny spolu so Špecifikáciou Kúpnej ceny s prehľadne zobrazenými pôvodnými ako aj zvýšenými jednotkovými cenami a podrobnosťami výpočtu zvýšenia.
  15. Oprávnená osoba vo veciach zmluvných Kupujúceho je povinná potvrdiť zvýšenie Kúpnej ceny na základe uplatnenia si Práva na zvýšenie Kúpnej ceny do 10 pracovných dní od doručenia tohto uplatnenia, a to len za predpokladu, že Právo na zvýšenie Kúpnej ceny bolo Predávajúcim uplatnené riadne a za podmienok vyplývajúcich z tejto Zmluvy. Kúpna cena sa, na základe uplatnenia Práva na zvýšenie Kúpnej ceny Predávajúcim u Kupujúceho, zvyšuje odoslaním potvrdenia zvýšenia Kúpnej ceny s uvedením zvýšenej Kúpnej ceny a podrobnosťami výpočtu jej zvýšenia z e-mailovej adresy Oprávnenej osoby vo veciach zmluvných Kupujúceho na e-mailovú adresu Oprávnenej osoby vo veciach zmluvných Predávajúceho (ďalej aj ako „Moment zvýšenia Kúpnej ceny“) a to bez nutnosti uzavretia osobitného písomného dodatku k tejto Zmluve.

**Prechod vlastníctva a nebezpečenstva škody**

* 1. Vlastnícke právo a nebezpečenstvo škody  prechádza z Predávajúceho na Kupujúceho okamihom prevzatia Tovaru.

**Niektoré ustanovenia týkajúce sa zodpovednosti za vady**

* 1. Záručná doba na Tovar (najmä motorové vozidlo, nábytok, vybavenie, hydraulické čelo, príslušenstvo) je 24 (dvadsaťštyri) mesiacov (bez ohľadu na počet najazdených kilometrov) a začína plynúť odo dňa protokolárneho odovzdania a prevzatia Tovaru, podpisu dodacieho listu alebo podpisu príslušných prepravných dokladov a po uplynutí 24 mesiacov je záručná doba na Tovar (s výnimkou [●]) ďalších 36 (tridsaťšesť) mesiacov, pričom táto je limitovaná maximálnym počtom najazdených 100.000 kilometrov (ďalej len „z/Záruka“ alebo „záruka za akosť*“)*. Ak je záručná doba stanovená výrobcom Tovaru alebo stanovená Právnymi predpismi dlhšia, ako je dohodnutá v Zmluve, platí táto dlhšia záruka.
  2. Predávajúci sa zaväzuje po dobu 60 (šesťdesiat) mesiacov od prevzatia Tovaru Kupujúcim zabezepčiť servis (záručný, pozáručný) Vozidla v Servisných strediskách a v rámci záručného plnenia je Predávajúci povinný zabezepčiť odtiahnutie Vozidla z miesta, kde sa bude Vozidlo nachádzať do Servisného strediska, odstránenie poruchy (oprava, výmena) a dodávku náhradných dielov a ich výmenu, pričom Predávajúci nemá počas trvania záručnej doby nárok na žiadnu osobitnú odplatu za odtiahnutie Vozdila, odstránenie poruchy, dodanie a výmenu náhradných dielov. Predávajúci je povinný k náhradným dielom Tovaru odovzdať doklady, ktoré sa na tieto vzťahujú, a ktoré sú potrebné na ich prevzatie a užívanie v zmysle platných Právnych predpisov, technických noriem, obchodných zvyklostí a požiadaviek Zmluvy (najmä návod na obsluhu a údržbu v slovenskom prípadne českom jazyku a riadne vyplnený záručný list, alebo iné obdobné doklady pre použitie v Slovenskej republike a pod.).
  3. Ak má Tovar vady, Kupujúci tieto písomne oznámi Predávajúcemu (ďalej len „Oznámenie vád“) spolu so stručným popisom vád nasledovne:
     1. elektronicky na adrese [●] alebo
     2. telefonicky na telefónnom čísle [●], prípadne na telefónnych číslach Oprávnených osôb Predávajúceho uvedených v bode 10.1 tejto Zmluvy,

pričom pre vylúčenie pochybností sa uvádza, že voľba spôsobu predloženia Oznámenia vád je na uvážení Kupujúceho. Predávajúci sa zaväzuje zabezpečiť nepretržitú funkčnosť týchto kontaktov.

* 1. Oznámenie vád obsahuje najmä:
     1. stručný popis vady/poruchy, pričom pre vylúčenie pochybností sa uvádza, že tento popis nemusí zodpovedať popisu osoby odborne zdatnej v tejto oblasti a postačuje popis bežného užívateľa;
     2. označenie konkrétneho miesta, kde sa Vozidlo nachádza;
     3. údaje o kontaktnej osobe (pracovníkovi Kupujúceho), ktorá Oznámenie vád predkladá (meno, priezvisko, e-mail a telefónne číslo);
     4. dátum a čas predloženia Oznámenia vád.
  2. Doručenie Oznámenia vád je Predávajúci povinný potvrdiť:
     1. elektronicky na nasledovnú e-mailovú adresu Kupujúceho: [●],
     2. telefonicky na čísle: [●], ak Kupujúci predložil Oznámenie vád telefonicky podľa bodu 6.3.2 Zmluvy, pričom potvrdenie doručenia Oznámenia vád Predávajúci následne bez zbytočného odkladu doručuje aj elektronicky na adresu Kupujúceho uvedenú v bode 6.5.1 Zmluvy.

Pre vylúčenie pochybností sa uvádza, že nepotvrdenie doručenia Oznámenia vád zo strany Predávajúceho nezakladá domnienku nepredloženia Oznámenia vád a Predávajúceho nezbavuje zodpovednosti za porušenie povinností v zmysle tejto Zmluvy.

* 1. V prípade Oznámenia vád sa Predávajúci zaväzuje odstraňovať vady počas pracovných dní, 10 (desať) hodín denne, v čase od 7:00 do 17:00 hod.
  2. Zmluvné strany sa dohodli, že Predávajúci je povinný poskytnúť Kupujúcemu ním zvolené záručné plnenie.Predávajúci sa zaväzuje začať s odstraňovaním vád Tovaru do 3 (troch) pracovných dní odo dňa Oznámenia vád Kupujúcim a vady odstrániť do 7 (siedmich) dní odo dňa Oznámenia vád Kupujúcim, ak sa zmluvné strany nedohodnú inak. Pri vadách, ktoré môžu obmedziť alebo znemožniť prevádzkovú činnosť Kupujúceho, ohroziť bezpečnosť, zdravie, životné prostredie alebo spôsobiť škodu na majetku Kupujúceho je Predávajúci povinný začať s odstraňovaním vád do 24 (dvadsaťštyri) hodín po Oznámení vád Kupujúcim. O odstránení vád zmluvné strany spíšu osobitný záznam.
  3. V prípade, že odstránenie vady si vyžaduje dlhší čas ako 7 (sedem) dní, Predávajúci sa zaväzuje poskytnúť bezplatne náhradný Tovar rovnakého, resp. porovnateľného druhu a kvality do doby odstránenia vady.

**Zmluvné sankcie**

* 1. V prípade omeškania s plnením peňažných záväzkov si veriteľ môže uplatniť úrok z omeškania vo výške 0,02 % z nezaplatenej sumy za každý deň omeškania.
  2. Kupujúci si môže v prípade omeškania s dodaním Tovaru (vrátane omeškania s dodaním dokladov vzťahujúcich sa na Tovar) uplatniť u Predávajúceho zmluvnú pokutu vo výške 0,2 % z Kúpnej ceny za každý aj začatý deň omeškania aj formou vystavenia faktúry splatnej do 14 (štrnásť) dní od jej doručenia Predávajúcemu.
  3. Kupujúci si môže v prípade, že Predávajúci poruší povinnosti vyplývajúce zo Zmluvy týkajúce sa ochrany dôverných informácií (vrátane obchodného tajomstva a osobných údajov), uplatniť u Predávajúceho zmluvnú pokutu vo výške 5.000 EUR (slovom päťtisíc eur) za každý jednotlivý prípad porušenia osobitne aj formou vystavenia faktúry splatnej do 14 (štrnásť) dní od jej doručenia Predávajúcemu.
  4. Kupujúci si môže v prípade, že Predávajúci neposkytne servisné prehliadky podľa bodu 2.1.2 tejto Zmluvy riadne a včas, uplatniť u Predávajúceho zmluvnú pokutu vo výške 250 EUR (slovom dvestopäťdesiat eur) za každý aj začatý deň omeškania formou vystavenia faktúry splatnej do 14 (štrnásť) dní od jej doručenia Predávajúcemu.
  5. Kupujúci si môže v prípade, že Predávajúci neposkytne záručné plnenie resp. neuspokojí nároky Kupujúceho z vád Tovaru riadne a včas, uplatniť u Predávajúceho zmluvnú pokutu vo výške 250 EUR (slovom dvestopäťdesiat eur) za každý aj začatý deň omeškania a za každú vadu Tovaru osobitne aj formou vystavenia faktúry splatnej do 14 (štrnásť) dní od jej doručenia Predávajúcemu.
  6. Pre vylúčenie pochybností sa pre účely výpočtu sankcií podľa Zmluvy Kúpnou cenou rozumie Kúpna cena bez DPH.
  7. Uplatnením zmluvných pokút podľa tohto článku nie je dotknutý nárok Kupujúceho na náhradu škody, ktorá mu vznikla z nesplnenia povinnosti zabezpečenej zmluvnou pokutou, v plnej výške. Uplatnením zmluvných pokút podľa tohto článku nie sú taktiež dotknuté nároky Kupujúceho z vád Tovaru a ostatné práva Kupujúceho vyplývajúce zo Zmluvy.

**Ochrana Dôverných informácií a osobných údajov**

* 1. Všetky povinnosti zmluvných strán týkajúce sa ochrany Dôverných informácií a osobných údajov sa riadia príslušnými ustanoveniami VOP Kupujúceho a platia bez ohľadu na ukončenie platnosti a účinnosti tejto Zmluvy.

**Doručovanie**

* 1. Ostatné písomnosti a prejavy vôle zmluvných strán (rôzne od tých pre doručovanie ktorých sa vyžaduje osobné doručenie, doručenie kuriérom alebo zaslanie poštou v zmysle VOP Kupujúceho), môžu byť doručované tiež na nasledovné adresy:
     1. Kupujúcemu elektronicky na adresu: [●].
     2. Predávajúcemu elektronicky na adresu: [●].
  2. V prípade doručovania podľa predchádzajúceho bodu, druhá zmluvná strana bezodkladne potvrdí doručenie preukázateľnou formou. Pre vylúčenie pochybností sa uvádza, že nesplnenie tejto povinnosti nezakladá fikciu nedoručenia takejto písomnosti alebo prejavu vôle zmluvnej strany.

**Ostatné ustanovenia**

* 1. Na účely vykonávania ustanovení tejto Zmluvy sú oprávnenými osobami, resp. kontaktnými osobami (ďalej len „Oprávnené osoby“) nasledovné osoby:

za Predávajúceho:

Vo veciach technických:

[meno, priezvisko, funkcia]

Telefón: [●], E-mail: [●]

Vo veciach zmluvných:

[meno, priezvisko, funkcia]

Telefón: [●], E-mail: [●]

za Kupujúceho:

Vo veciach technických:

[meno, priezvisko, funkcia]

Telefón: [●], E-mail: [●]

Vo veciach zmluvných:

[meno, priezvisko, funkcia]

Telefón: [●], E-mail: [●]

* 1. Zmluvné strany týmto vyhlasujú, že Oprávnená osoba disponuje oprávneniami a právomocami potrebnými pre prijímanie a realizáciu rozhodnutí v súvislosti s plnením tejto Zmluvy, avšak Oprávnené osoby zmluvných strán nie sú oprávnené Zmluvu meniť ani zrušiť, ak nie je v tejto Zmluve uvedené inak.
  2. Práva a povinnosti zmluvných strán týkajúce sa daňových povinností sú upravené v Prílohe č. 1 Zmluvy.

**Subdodávateľ**

* 1. Zoznam subdodávateľov Predávajúceho, ktorý Predávajúci predložil do času uzavretia tejto Zmluvy spolu s uvedením údajov o všetkých známych subdodávateľoch v zmysle § 41 Zákona o VO, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 4 tejto Zmluvy. Predávajúci je povinný písomne oznámiť Kupujúcemu akúkoľvek zmenu údajov o subdodávateľovi, a to do piatich pracovných dní odo dňa, kedy sa Predávajúci dozvedel o tejto zmene. K zmene subdodávateľa môže dôjsť len po odsúhlasení Kupujúcim na základe aktualizovania Prílohy č. 4 Zmluvy, k čomu môže dôjsť aj postupom podľa bodu 9.1 tejto Zmluvy, teda vzájomným odsúhlasením prostredníctvom elektronickej komunikácie Oprávnených osôb vo veciach zmluvných Predávajúceho a Kupujúceho. Predávajúci je povinný najneskôr 5 (päť) pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť Kupujúcemu zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).

**Niektoré ustanovenia týkajúce sa ukončenia Zmluvy**

* 1. Zmluvné strany sa dohodli, že Zmluvu je možné ukončiť okamžitým odstúpením od Zmluvy v prípade podstatného porušenia Zmluvy, za ktoré sa popri dôvodoch v zmysle Obchodného zákonníka a osobitných ustanovení Zmluvy považujú prípady podľa VOP Kupujúceho.

**Zabezpečenie záväzkov**

* 1. Ak sa Predávajúci s Kupujúcim nedohodne inak (takáto dohoda musí mať písomnú podobu, ale nemusí byť dodatkom k tejto Zmluve), Predávajúci je povinný od momentu podpisu tejto Zmluvy, počas celej doby jej trvania až do dňa uplynutia prvých dvoch rokov záručnej doby na posledné dodané Vozidlo (ďalej ako „Doba zabezpečenia záväzkov“):
     1. za podmienok podľa tejto Zmluvy mať zriadenú bankovú záruku vo výške 20.000,- EUR (slovom dvadsaťtisíc eur) v prospech Kupujúceho (ďalej aj ako „Banková záruka“)

alebo

* + 1. za podmienok podľa tejto Zmluvy zložiť na účet Objednávateľa zábezpeku vo výške 20.000,- EUR (slovom dvadsaťtisíc eur) (ďalej aj ako „Zábezpeka“).

Porušenie tejto povinnosti je podstatným porušením Zmluvy.

**Banková záruka**

* 1. Predávajúci poskytne Kupujúcemu Bankovú záruku na celú Dobu zabezpečenia záväzkov, vystavenú „First Class“ bankou, ktorá pôsobí v Európskom hospodárskom priestore, v prospech Kupujúceho.
  2. Všetky náklady a poplatky spojené s Bankovou zárukou, predovšetkým s jej vystavením a predložením Kupujúcemu, znáša Predávajúci.
  3. Kupujúcemu vznikne právo požadovať plnenie z Bankovej záruky v prípade nesplnenia akejkoľvek povinnosti Predávajúceho z tejto Zmluvy, resp. ak Kupujúcemu vznikne akákoľvek pohľadávka a/alebo nárok voči Predávajúcemu zo Zmluvy a to vo výške škody spôsobenej Kupujúcemu porušením povinnosti Predávajúceho a/alebo vo výške zmluvnej pokuty zabezpečujúcej splnenie povinnosti Predávajúceho vyplývajúce z tejto Zmluvy a/alebo vo výške akejkoľvek pohľadávky a/alebo nároku Kupujúceho voči Predávajúcemu vzniknutej na základe alebo v súvislosti s touto Zmluvou.
  4. Banková záruka je neodvolateľná a realizovaná na prvú výzvu Kupujúceho a bez námietok.
  5. Nárok Kupujúceho na plnenie z Bankovej záruky bude viazaný na predloženie dokumentu „Písomná výzva Kupujúceho“ na adresu sídla banky poskytujúcej Bankovú záruku prípadne na inú adresu určenú bankou pri vystavení Bankovej záruky, v ktorom vyzve banku na plnenie z Bankovej záruky.
  6. Predávajúci je povinný poskytnúť Kupujúcemu listinu Bankovej záruky v originálnom vyhotovení najneskôr bezprostredne pred podpisom Zmluvy.

**Zábezpeka**

* 1. Finančné prostriedky Zábezpeky musia byť zložené na účet Kupujúceho vedený vo VÚB, a.s., Bratislava, na číslo účtu: 995255/0200, IBAN: SK49 0200 0000 0000 0099 5255, SWIFT (BIC): SUBASKBX, variabilný symbol 3552301, pokiaľ Kupujúci Predávajúcemu neoznámi iný bankový účet. Finančné prostriedky Zábezpeky musia byť pripísané na účte Kupujúceho najneskôr ku dňu uzatvorenia tejto Zmluvy. Doba trvania poskytnutia Zábezpeky formou zloženia finančných prostriedkov na účet Kupujúceho je počas celej Doby zabezpečenia záväzkov.
  2. Kupujúci Zábezpeku vráti Predávajúcemu bankovým prevodom na účet, z ktorého bola Zábezpeka prevedená na bankový účet Kupujúceho pri jej poskytnutí, pokiaľ Predávajúci Kupujúcemu včas neoznámi iný bankový účet. Zábezpeka bude vrátená bez úrokov. Zábezpeka bude Predávajúcemu uvoľnená najneskôr do 7 pracovných dní od uplynutia doby, na ktorú bola táto poskytnutá.
  3. Zmluvné strany sa dohodli, že Kupujúci je oprávnený uspokojiť z prostriedkov Zábezpeky akékoľvek nároky a/alebo pohľadávky Kupujúceho voči Predávajúcemu vzniknuté na základe alebo v súvislosti s touto Zmluvou, a to najmä avšak nielen nároky na zmluvné pokuty, nároky na náhradu škody a podobne. O uplatnení práva na uspokojenie pohľadávky a/alebo nároku Kupujúceho zo Zábezpeky Kupujúci následne informuje Predávajúceho.
  4. Počas Doby zabezpečenia záväzku nemá Objednávateľ povinnosť vrátiť Poskytovateľovi Zábezpeku ani jej časť.

**Záverečné ustanovenia**

* 1. Táto Zmluva nadobúda platnosť a účinnosť dňom podpisu zmluvnými stranami.
  2. Práva a povinnosti výslovne neupravené Zmluvou sa spravujú príslušnými ustanoveniami VOP Kupujúceho, resp. príslušnými ustanoveniami Obchodného zákonníka a ostatných právnych predpisov platných v Slovenskej republike v prípade, že tieto nie sú výslovne upravené ani ustanoveniami VOP Kupujúceho. V prípade odchylnej úpravy Zmluvy a VOP Kupujúceho majú ustanovenia tejto Zmluvy prednosť pred ustanoveniami VOP Kupujúceho. Zmluvné strany sa zaväzujú riešiť spory z tejto Zmluvy prednostne rokovaním a vzájomnou dohodou zmluvných strán. Ak zmluvné strany nedosiahnu dohodu o spore, ktorákoľvek zo zmluvných strán je oprávnená podať žalobu na súd, príslušný podľa procesných predpisov platných v Slovenskej republike. Zmluvné strany týmto zároveň vylučujú aplikáciu akýchkoľvek kolíznych noriem upravených v dvojstranných a/alebo viacstranných medzinárodných zmluvách a/alebo dohodách, ktoré sú súčasťou právneho poriadku Slovenskej republiky. Zmluvné strany sa týmto výslovne dohodli, že na ustanovenia INCOTERMS, ktoré vydala Medzinárodná obchodná komora v Paríži uvádzané na faktúre za plnenie v zmysle Zmluvy a/alebo inom dokumente súvisiacom so Zmluvou, ktoré sú v rozpore s dohodou zmluvných strán podľa Zmluvy, sa neprihliada. Zmluvné strany sa dohodli, že na úpravu ich práv a povinností vyplývajúcich z tejto Zmluvy sa nevzťahuje Viedenský dohovor o medzinárodnej kúpe tovaru.
  3. V prípade, že niektoré z ustanovení Zmluvy sa stane neplatným, neúčinným alebo nevykonateľným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne dohodnú na riešení, ktoré zachová kontext a účel daného ustanovenia.
  4. Zmluvné strany týmto vyhlasujú, že s obsahom tejto Zmluvy súhlasia, a že vyjadruje ich slobodnú a vážnu vôľu, ich zmluvná voľnosť nie je obmedzená a na znak súhlasu s obsahom Zmluvy túto podpisujú.
  5. Osoby, ktoré podpisujú Zmluvu vyhlasujú, že sú oprávnené konať v mene zmluvnej strany a zaväzovať zmluvnú stranu svojim podpisom.
  6. Zmluvné strany sa dohodli, že Zmluvu možno zrušiť alebo meniť písomne, pričom zmeny sa uskutočnia formou písomných dodatkov podpísaných oboma zmluvnými stranami.
  7. Zmluva je vyhotovená v 4 rovnopisoch s platnosťou originálu, pre každú zmluvnú stranu 2 vyhotovenia.
  8. Predávajúci svojím podpisom tejto Zmluvy potvrdzuje, že mu boli poskytnuté informácie o spracúvaní osobných údajov Kupujúcim v rozsahu stanovenom právnymi predpismi upravujúcimi ochranu osobných údajov obsiahnuté v dokumente dostupnom  na  http://www.spp-distribucia.sk/sk\_gdpr a že zabezpečil poskytnutie týchto informácií Oprávneným osobám Predávajúceho.
  9. Zmluvné strany podpisom tejto Zmluvy prehlasujú, že prevzali aj nasledujúce prílohy, ktoré tvoria neoddeliteľnú súčasť Zmluvy:

**Príloha č. 1:** Všeobecné obchodné podmienky pre nákup tovaru Kupujúceho (v texte Zmluvy len „VOP Kupujúceho“)

**Príloha č. 2:** Špecifikácia Tovaru (vrátane servisného harmonogramu každého Vozidla)

**Príloha č. 3:** Špecifikácia Kúpnej ceny

**Príloha č. 4:** Zoznam subdodávateľov

|  |  |
| --- | --- |
| V [●], dňa [●] | V [●], dňa [●] |
| Predávajúci: | Kupujúci: |
| ------------------------------------------------  [Meno, priezvisko, funkcia] | ----------------------------------------------  [Meno, priezvisko, funkcia] |
| ------------------------------------------------  [Meno, priezvisko, funkcia] | -------------------------------------------- [Meno, priezvisko, funkcia] |